2)

I priedėlis iš dalies keičiamas taip: a) 4 punktas pakeičiamas taip: „4. Joje nustatoma: „Savininkas arba operatorius paveda CAMO arba CAO užtikrinti orlaivio nepertraukiamąjį tinkamumą skraidyti ir, be kitų užduočių, parengti OTPP, kurią tvirtina kompetentinga institucija, kaip nustatyta M.1 dalyje, ir orlaivio techninės priežiūros organizacija pagal minėtą OTPP. Pagal šią sutartį abi ją pasirašiusios šalys įsipareigoja vykdyti atitinkamus šia sutartimi nustatytus įpareigojimus. Savininkas arba operatorius pareiškia, kad jų turimomis žiniomis CAMO arba CAO teikiama visa informacija apie orlaivio nepertraukiamąjį tinkamumą skraidyti yra bei toliau bus tiksli ir kad orlaivis nebus remontuojamas ar modifikuojamas be išankstinio CAMO arba CAO patvirtinimo. Jeigu viena iš sutartį pasirašiusių šalių kaip nors pažeidžia šios sutarties nuostatas, CAMO arba CAO ir savininkas arba operatorius įvertina, ar tai turi įtakos tolesniam sutarties galiojimui, ir apie tai informuoja tų organizacijų kompetentingą (-as) instituciją (-as). Organizacijos, atlikdamos vertinimą, atsižvelgia į pažeidimo svarbą saugai ir tai, ar jis yra kartotinis. Jei po šio įvertinimo kuri nors iš sutartį pasirašiusių šalių padaro išvadą, kad negali vykdyti pareigų dėl savo ribotų galimybių arba dėl pasirašiusiosios šalies įsipareigojimų nevykdymo, sutartis nutraukiama ir apie tai nedelsiant informuojama (-os) organizacijų kompetentinga (-os) institucija (-os). Tokiu atveju savininkas arba operatorius prisiima visą atsakomybę už visas su orlaivio nepertraukiamuoju tinkamumu skraidyti susijusias užduotis ir savininkas arba operatorius apie tokį sutarties nuostatų pažeidimą per dvi savaites informuoja registravimo valstybės narės kompetentingas institucijas. Jei sutartis sudaryta pagal M.A.201 dalies ea punktą, registravimo valstybės narės kompetentinga institucija apie tai informuojama nedelsiant.““; b) 5 punkto įvadinė dalis pakeičiama taip: „Jeigu savininkas arba operatorius su CAMO arba CAO sudaro sutartį pagal M.A.201 dalį, sutartyje nurodomi šie kiekvienos šalies įsipareigojimai:“; c) 5.1 punkto 2 papunkčio e punktas pakeičiamas taip: „e) nustatyti, kokią techninę priežiūrą būtina atlikti, ir nurodyti ją atlikti, kad būtų užtikrinta tinkama sąsaja su ankstesne orlaivių techninės priežiūros programa;“; d) 5.1 punkto 2 papunkčio i punktas pakeičiamas taip: „i) koordinuoti atliekamą planinę techninę priežiūrą, įskaitant komponentų tikrinimą, ribotos eksploatavimo trukmės dalių keitimą ir visų taikytinų tinkamumo skraidyti nurodymų vykdymą, ir užtikrinti atitiktį eksploatavimo reikalavimams, turintiems įtakos nepertraukiamajam tinkamumui skraidyti, taip pat atitiktį Agentūros nustatytiems nepertraukiamojo tinkamumo skraidyti reikalavimams ir kompetentingos institucijos reikalaujamoms taikyti priemonėmis, kuriomis skubiai reaguojama į saugos problemą;“; e) 5.1 punkto 2 papunkčio j, k ir l punktai pakeičiami taip: „j) kiekvieną kartą orlaivio savininkui arba operatoriui pranešti apie tai, kad orlaivis turi būti pristatytas patvirtintai techninės priežiūros organizacijai; k) tvarkyti ir archyvuoti orlaivio nepertraukiamojo tinkamumo skraidyti užrašus; l) suderinti su orlaivio savininku arba operatoriumi visus atitinkamai kompetentingai institucijai teikiamus prašymus nukrypti nuo orlaivio techninės priežiūros programos;“ f) 5.1 punkto 2 papunktis papildomas m punktu: „m) suteikti operatoriui arba pilotui savininkui pagalbą, susijusią su orlaivio nepertraukiamuoju tinkamumu skraidyti, kai jie vykdo su technine priežiūra susijusius bandomuosius skrydžius.“; g) 5.2 punktas papildomas 13, 14 ir 15 papunkčiais: „13. užtikrinti atitiktį patvirtintai techninės priežiūros programai ir suderinti su CAMO ar CAO visus atitinkamai kompetentingai institucijai teikiamus techninės priežiūros programoje numatyto intervalo vienkartinio pratęsimo prašymus; 14. informuoti CAMO arba CAO apie visus neatitikties eksploatavimo reikalavimams atvejus, kurie gali turėti įtakos orlaivio nepertraukiamajam tinkamumui skraidyti; 15. informuoti CAMO arba CAO apie visus eksploatavimo reikalavimus (pvz., reikalavimus dėl specialių patvirtinimų), kurių reikia laikytis, kad būtų užtikrinta reikiama orlaivio konfigūracija.“; h) pridedamas 7 punktas: „7. Taikant M.A.201 dalies ea punktą keliami papildomi reikalavimai Kai CAMO ir operatorius sudaro sutartį pagal M.A.201 dalies ea punktą, turi būti užtikrintas ne tik 5.1 ir 5.2 punktuose išvardytų reikalavimų ir įsipareigojimų laikymasis, bet ir nepertraukiamojo tinkamumo skraidyti užtikrinimo sutarties atitiktis 7.1–7.3 punktų reikalavimams. Prieš pasirašydamas sutartį, operatorius įvertina CAMO, kad įsitikintų, jog ši geba ir yra pajėgi laikytis sutarties. 7.1. Atitiktis reikalavimams Nepertraukiamojo tinkamumo skraidyti užtikrinimo sutartis pagal M.A.201 dalies ea punktą sudaroma tik tuo atveju, jei atitinkamas oro vežėjas turi pagal Reglamentą (EB) Nr. 1008/2008 išduotą licenciją, o CAMO priklauso tai pačiai oro vežėjų verslo grupei. Nepertraukiamojo tinkamumo skraidyti užtikrinimo sutartyje aiškiai aprašoma, kaip laikomasi M.A.201 dalies ea punkte nurodytų sąlygų. Joje visų pirma aprašoma, kaip tarpusavyje suderinamos atskiros organizacijų valdymo sistemos. 7.2. Papildomi CAMO įsipareigojimai: 1. būti susipažinusiai su operatoriaus procedūra, susijusia su sutarties vykdymo stebėsena; 2. prieš sudarant subrangos sutartį dėl nepertraukiamojo tinkamumo skraidyti užtikrinimo užduočių gauti operatoriaus sutikimą; 3. registravimo valstybės narės kompetentingai institucijai nedelsiant kas kartą pranešti, jei operatorius nevykdo CAMO prašymo pristatyti orlaivį patvirtintai techninės priežiūros organizacijai, jei nesilaikoma šios sutarties arba jei viena iš šalių šią sutartį nutraukia; 4. rengti mokymus operatoriaus darbuotojams siekiant užtikrinti, kad jie turėtų supratimą apie CAMO: a) politiką ir procedūras, atsakomybę, įsipareigojimus, pareigas ir darbo sritis; b) ryšio palaikymo kanalus (pvz., orlaivio užrašus, laiku (taip pat ir ne įprastu darbo laiku) atliekamą keitimąsi tikslia informacija apie tinkamumą skraidyti); c) konkrečiai su CAMO susijusias procedūras, pavyzdžiui, specializuotos programinės įrangos naudojimo, patikimumo stebėsenos ir orlaivio techninių įrašų žurnalo sistemos naudojimo procedūras ir sąveikos nuostatas. 7.3. Papildomi operatoriaus įsipareigojimai: 1. parengti ryšio su CAMO palaikymo procedūras, skirtas tinkamumo skraidyti patikros pažymėjimo išdavimo ir atnaujinimo klausimams spręsti; 2. netikėtai prireikus atlikti techninę priežiūrą ten, kur nėra pagal šio reglamento II priedą (145 dalį) patvirtintos techninės priežiūros organizacijos, su kuria būtų sudaryta sutartis, apie tai nedelsiant informuoti CAMO; 3. vienai iš šalių nutraukus sutartį, apie tai nedelsiant pranešti registravimo valstybės narės kompetentingai institucijai; 4. rengti mokymus CAMO darbuotojams siekiant užtikrinti, kad jie turėtų supratimą apie operatoriaus: a) politiką ir procedūras, atsakomybę, įsipareigojimus, pareigas ir darbo sritis; b) ryšio palaikymo kanalus; c) konkrečiai su operatoriumi susijusias procedūras, pavyzdžiui, veiklos, pritaikyto programinės įrangos naudojimo ir orlaivio techninių įrašų žurnalo sistemos naudojimo procedūras ir sąveikos nuostatas.“